Нилъеда бихьула шагIирасул хьул букIин ясалъул рокьиялде, жив мурадалде щвеялде. Амма йокьулей эбел- инсуца хIал габун кьола бечедав чиясул васасе. Росасул адаб гьелъ цIунула. Дир пикруялда, МахIмудил тIоцересел асараздасан цояблъун, ай кIиабилеблъун рикIкIине бегьула « Рокьул цIа бакараб керенги чучун» абураб кечI . Гьеб байбихьулеб буго, нилъеца рехсараб тIоцебесеб кечIго гIадин. Гьенир ратула релълъарал рагIабицин: